“ฐากร” ปัดตก 3 ข้อเสนอ DTAC ยันใช้หลักเกณฑ์เดิมประมูลคลื่น 1,800MHz
"ฐากร" ปัดตก 3 ข้อเสนอ DTAC ยันใช้หลักเกณฑ์เดิมประมูลคลื่น 1,800MHz
25 เม.ย. 2561

จากกรณี บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ยื่นจดหมายต่อคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เพื่อเสนอความเห็นต่อการประมูลคลื่น 1,800MHz โดยเรียกร้องให้พิจารณาทบทวนกฎเกณฑ์การประมูลเดิม เพื่อประโยชน์สูงสุดของอุตสาหกรรมโทรคมนาคม ผู้บริโภค และร่วมผลักดันนโยบาย ประเทศไทย 4.0 โดย DTAC มีข้อเสนอแนะ 4 ประเด็นหลัก ตามการรายงานข่าวก่อนหน้านี้
DTAC ค้านเกณฑ์ประมูลคลื่น 1800MHz แนะกสทช.หั่นราคาขั้นต่ำ-ทบทวนระยะเวลาจ่ายเงิน
ล่าสุดวันนี้ (10 เม.ย.61) นายฐากร ตัณฑสิทธิ์ เลขาธิการ สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือ กสทช. เปิดเผยผ่านรายการ “ข่าวหุ้นเจาะตลาด” ออกอากาศทางสถานีโทรทัศน์สปริงนิวส์ ทีวีดิจิทัลช่อง 19 และสถานีวิทยุกระจายเสียงกรมการขนส่งทหารบก (ขส.ทบ.) FM 102 MHz.ว่า จากกรณี DTAC เรียกร้องให้สกทช.พิจารณาเรื่องกฎเกณฑ์การประมูลคลื่น 1,800MHz ใน 4 ประเด็นนั้น มีประเด็นเดียวที่สอดคล้องกับข้อเรียกร้องของทั้งทาง ADVANC และ TRUE คือการกำหนดงวดและระยะเวลาการชำระเงินประมูล
ทั้งนี้ ในส่วนของ 3 ประเด็นที่ทาง DTAC เรียกร้องให้พิจารณานั้น สกทช.ได้นำไปอภิปรายกับคณะทำงานของกสทช.ซึ่งในแนวคิดของทางคณะกรรมการ ตามแนวทางกสทช.นั้นมีความต้องการที่จะทำเป็นใบเล็กจำนวน 9 ใบอนุญาต ตามความต้องการของทุกฝ่าย แต่อย่างไรก็ตาม ในท้ายสุดต้องรอมติจากที่ประชุมกสทช.อีกครั้ง
สำหรับการประมูลคลื่น 1,800MHz ในครั้งนี้ กสทช.จะนำหลักเกณฑ์ที่ใช้ในการประมูลครั้งที่แล้วมาใช้ในการประมูลก่อน และหากประมูลแล้วไม่สำเร็จจะทำการเปลี่ยนหลักเกณฑ์ใหม่ภายหลัง โดยการเดินตามหลักเกณฑ์เดิมในการประมูลทั้งหมดเพื่อไม่ให้เกิดการได้เปรียบเสียเปรียบกับผู้ที่ชนะการประมูลในครั้งที่แล้ว